recursal/SuperWikiNEXT-32B huggingface dataset:
மாதவாரியாக நீண்டநாள் சராசரி பொழிவு
வானிலையியலில், **பொழிவு** ( precipitation) எனப்படுவது புவியீர்ப்பு விசையினால் புவியின் வளிமண்டலத்தில் உள்ள நீராவி குளிர்கையினால் புவியை நோக்கி விழுகின்ற அனைத்தும் ஆகும். பொதுவாக இது மழையைக் குறித்தாலும் வழமையாக இது தூறல், மழை, பனி மழை, உறைநிலை மழை, பனி, ஆலங்கட்டி மழை எனப் பல்வகைப்படும். உள்ளூர் வளிமண்டலத்தில் நீராவியின் அடர்த்தி கூடுதலாகிக் குளிர்வதினால் ஏற்படுகிறது. இரண்டு விதங்களில், சில நேரங்களில் இரண்டும் ஒரேவேளையில் நிகழ்ந்தும், காற்றில் ஈரப்பதன் கூடுதலாகிறது ஒன்று காற்று குளிர்ந்துவிடுவதால் மற்றொன்று நீராவியைச் சேர்ப்பதால். பொதுவாக, பொழிவு நிலத்தில் விழும்; விலக்காக *விர்கா* எனப்படும் மழை விண்ணிலிருந்து மண்ணிற்கு வரும் வழியிலேயே ஆவியாகிவிடும். மழை பெரும்பாலும் சிறுதுளிகளாக கோள வடிவில் அமைந்திருக்கும். பனிப்பொழிவு அதன் வழியில் எதிர்கொள்ளும் காற்றின் வெப்பம் மற்றும் ஈரப்பதனைப் பொறுத்து பல வடிவங்களில் விழுகின்றது. பனிப்பொழிவு மற்றும் பனிக்கட்டி மழைக்கு நிலத்தின் வெப்பநிலை சூன்யம் அல்லது கீழே இருக்கவேண்டும்; ஆலங்கட்டி மழை, அதன் உருவாக்க முறை காரணமாக நிலத்தின் வெப்பநிலை உயர்வாக இருப்பினும் நிகழலாம்.

மேற்கோள்கள்
-----------

1. ↑  "Precipitation". *Glossary of Meteorology*. American Meteorological Society. 2009. 2008-10-09 அன்று மூலம் பரணிடப்பட்டது. 2009-01-02 அன்று பார்க்கப்பட்டது.
2. ↑  The Weather World 2010 Project (1999). "Precipitation: hail, rain, freezing rain, sleet and snow". University of Illinois. 2009-01-02 அன்று பார்க்கப்பட்டது.

வெளியிணைப்புகள்
---------------

|  |  |
| --- | --- |
| Search Wiktionary | விக்சனரியில் ***பொழிவு*** என்னும் சொல்லைப் பார்க்கவும். |

* World precipitation map பரணிடப்பட்டது 2009-11-02 at the வந்தவழி இயந்திரம்
* Collision/Coalescence; The Bergeron Process
* Report local rainfall inside the United States at this site (CoCoRaHS)
* Report local rainfall related to tropical cyclones worldwide at this site பரணிடப்பட்டது 2009-01-16 at the வந்தவழி இயந்திரம்
* Global Precipitation Climatology Center GPCC
* Types of rainfall (BBC)
**மல்லிகை சி. குமார்** (சனவரி 4, 1944 - சனவரி 27, 2020) இலங்கை மலையகத்தின் ஒரு குறிப்பிடத்தக்க எழுத்தாளரும், கவிஞரும், ஓவியரும் ஆவார். தொழிலாளர் அடக்குமுறைக்கெதிராகப் பல சிறுகதைகளையும் கவிதைகளையும் படைத்தவர்.

வாழ்க்கைக் குறிப்பு
-------------------

சி. குமார் தலவாக்கலை பெரியமல்லிகைப்பூ தோட்டத்தில் 1944 ஆம் ஆண்டில் சின்னையா - கதிராய் ஆகியோருக்குப் பிறந்தார். தலவாக்கலை தமிழ் மகா வித்தியாலயத்தில் கல்வி பயின்றார். தான் பிறந்த தோட்டத்தின் நினைவாக மல்லிகை சி. குமார் என்ற பெயரில் எழுதத் தொடங்கினார். தலவாக்கலையில் கால்நடை மருத்துவமனையில் பணியாற்றினார். அட்டன் கிறித்தவத் தொழிலாளர் சகோதரத்துவத்தின் நிறுவனர் ஜெப்ரி அபயசேகர என்பவரூடாக இவர் வெளியுலகிற்கு அறிமுகமானார். 1970கள் அந்த நிறுவனத்திற்கு பல ஓவியங்களை வரைந்து கொடுத்தார். கால்நடை வளர்ப்பு தொடர்பான பல கட்டுரைகள் எழுதினார்.

மலையக எழுத்தாளர்களின் ஆக்கங்கள் *விழிப்பு* என்ற பெயரில் ஜெப்ரி அபயசேகரா வெளியிட்டார். அத்தொகுப்பில் இவரது சிறுகதை ஒன்று இடம்பெற்றிருந்தது. இத்தொகுதி பின்னர் சிங்களத்திலும், ஆங்கிலத்திலும் மொழிபெயர்க்கப்பட்டு வெளிவந்தது. இவரது கவிதைத் தொகுப்பு ஒன்றை *மாடும் வீடும்* என்ற தலைப்பில் அந்தனி ஜீவா வெளியிட்டார். இத்தொகுப்புக்கு கவிப்பேரரசு வைரமுத்து அணிந்துரை வழங்கியிருந்தார். இவர் பல கவியரங்குகளில் கலந்து சிறப்பித்திருந்தார். இவரது சிறுகதைகள் வீரகேசரி, தினகரன் உட்படப் பல இலங்கைப் பத்திரிகைகளிலும் இதழ்களிலும் வெளிவந்திருந்தன.

வெளிவந்த நூல்கள்
----------------

* வேடத்தனம் (2020)
* *மாடும் வீடும்* (கவிதைகள், கிறிஸ்தவ தொழிலாளர் சகோதரத்துவம், 1995)
* *மனுஷியம்* (சிறுகதைகள், சாரல் வெளியீட்டகம், 2001)

விருதுகள்
---------

* முன்னாள் இராசாங்க அமைச்சர் பி. பி. தேவராஜ் இவருக்கு *தமிழ்மணி* விருது வழங்கிக் கௌரவித்தார்.
* கலைமாமணி விருது (2019)
* கலாபூசணம் விருது

மறைவு
-----

சில மாதங்களாகச் சுகவீனமுற்றிருந்த நிலையில் மல்லிகை சி. குமார் தனது 76-வது அகவையில் 2020 சனவரி 27 இல் காலமானார். இவருக்கு சுகுணா (ஊடகவியலாளர் /வீரகேசரி நாளிதழ் சிரேஷ்ட உதவி ஆசிரியர் /சங்கமம் பொறுப்பு/ தினதந்தி கொழும்பு வெளியீட்டின் ஒருங்கிணைப்பாளர்) என்ற மகளும் மாறன் என்ற மகனும் இருக்கின்றனர்.

மேற்கோள்கள்
-----------

தளத்தில்  
மல்லிகை சி. குமார் எழுதிய
 ***நூல்கள்*** உள்ளன.

1. 1 2 3  "முதுபெரும் எழுத்தாளர் மல்லிகை சி.குமார் காலமானார்". *தினகரன்*. 29-01-2020. 30-01-2020 அன்று பார்க்கப்பட்டது. Check date values in: `|accessdate=, |date=` (உதவி)
2. 1 2 3 4  பானா. தங்கம் (29-01-2020). "'மாடும் வீடும்' தந்த மக்கள் கவிஞன் மல்லிகை சி. குமார்". *வீரகேசரி*.

வெளி இணைப்புகள்
---------------

* மல்லிகை சி. குமாரின் முகநூல்
* சின்னையா குமார் வாய்மொழி வரலாறு, லுணுகலை ஸ்ரீ, நூலகத் திட்டம், 6 திசம்பர் 2018
**ஐபீரோ-அமெரிக்க நாடுகள் அமைப்பு** (*Organization of Ibero-American States*, போர்த்துக்கேய மொழி: *ஆர்கனைசேசோ டோசு எசுடடோசு ஐபீரோ-அமெரிக்கனோசு*, எசுப்பானியம்: *ஆர்கனைசேசியோன் டி எசுடடோசு ஐபீரோயமெரிக்கனோசு*, வழமையானச் சுருக்கம் **OEI**) போர்த்த்க்கேயம்- எசுப்பானியம்-பேசும் அமெரிக்காக்கள், ஐரோப்பா மற்றும் ஆப்பிரிக்காவின் எக்குவடோரியல் கினி நாடுகளின் பன்னாட்டு அமைப்பாகும். இது முன்னதாக *கல்வி, அறிவியல் மற்றும் பண்பாட்டிற்கான ஐபீரோ-அமெரிக்க நாடுகளின் அமைப்பு* என அழைக்கப்பட்டு வந்தது. கல்வி, அறிவியல், தொழினுட்பம், கலை ஆகிய துறைகளில் பிராந்திய திட்டப்பணிகளை திட்டமிடவும் மேம்படுத்தவும் இந்நாட்டு அரசுகளிடையே கூட்டுறவை வளர்ப்பது இதன் நோக்கமாகும். இந்த அமைப்பின் உறுப்பினர்களாக அர்கெந்தீனா, பொலிவியா, பிரேசில், கொலொம்பியா, கோஸ்ட்டா ரிக்கா, கூபா, சிலி, டொமினிக்கன் குடியரசு, எக்குவடோர், எல் சால்வடோர், குவாத்தமாலா, எக்குவடோரியல் கினி, ஹொண்டுராஸ், மெக்சிக்கோ, நிக்கராகுவா, பனாமா, பரகுவை, பெரு, போர்த்துகல், புவேர்ட்டோ ரிக்கோ, எசுப்பானியா, உருகுவை மற்றும் வெனிசுவேலா உள்ளன. இந்த அமைப்பின் தலைமைச் செயலகம் மத்ரித்தில் அமைந்துள்ளது. பிராந்திய அலுவலகங்கள் அர்கெந்தீனா, பிரேசில், கொலொம்பியா, எல் சால்வடோர், எசுப்பானியா, மெக்சிக்கோ, பெரு நாடுகளில் அமைந்துள்ளன; களப்பணி அலுவலகங்கள் சிலி, ஹொண்டுராஸ், நிக்கராகுவா மற்றும் பரகுவையில் இயங்குகின்றன. இந்த அமைப்பிற்கான நிதி உறுப்பினர் நாடுகளின் கட்டாய ஒதுக்கீடுகளாலும் தன்விருப்ப கொடைகளாலும் பெறப்படுகின்றது. தனியார் பண்பாட்டு கல்வி நிறுவனங்களும் அமைப்புகளும் நன்கொடை வழங்குகின்றன. இந்த அமைப்பின் மதிப்புறு தலைவராக எசுப்பானிய மன்னர் பெலிப் உள்ளார்.

மேற்சான்றுகள்
-------------

1. ↑  ஐபீரோ-அமெரிக்க நாடுகள் அமைப்பு

வெளி இணைப்புகள்
---------------

* (போர்த்துக்கேயம்) ஐபீரோ-அமெரிக்க நாடுகள் அமைப்பு
* (எசுப்பானியம்) ஐபீரோ-அமெரிக்க நாடுகள் அமைப்பு
Historic site in ஐதராபாத்து, இந்தியாவார்ப்புரு:SHORTDESC:Historic site in ஐதராபாத்து, இந்தியா
**ஆசா** கானே ஜெஹ்ரா (*Aza Khane Zehra*) என்பது ஐதராபாத்தின் கடைசி நிசாம், மிர் உஸ்மான் அலிகான் என்பவரால் அவரது தாயார் ஜெஹ்ரா பேகமின் நினைவாக கட்டப்பட்ட நினைவு சடங்குகளின் துக்கத்திற்கான ஒரு கூட்ட மண்டபமாகும். இது 1930களில் கட்டப்பட்டது. மேலும், ஐதராபாத்தின் தாருல்ஷிஃபாவில் உள்ள சலார் ஜங் அருங்காட்சியகத்திற்கு அடுத்ததாக முசி ஆற்றங்கரையில் அமைந்துள்ளது. இது ஜூதாமின் மொஹரம் காலத்தில் பரபரப்பாக இருந்தது. இது உஸ்மானியன் கட்டிடக்கலை எனப்படும் பாணியில் கட்டப்பட்டது.

வரலாறு
------

கடைசி நிசாம் அவரது தாயார் "அம்துல் ஜெஹ்ரா பேகத்தை" மிகவும் நேசித்தார். அவர் இறந்த பிறகு இந்த நினைவுச்சின்னத்தை அவரது நினைவாக கட்டினார். இது தென்னிந்தியா முழுவதிற்குமான மிகப்பெரிய நினைவுச் சடங்குகள் நடத்தும் மண்டபமாகும். 

இது "மாதர்-இ-தெக்கான் அஷுர்கானா"( நினைவுச் சடங்குகள் நடத்தும் இடம்) என்றும் அழைக்கப்படுகிறது - இதன் பொருள் "தக்காணத்தின் தாயின் அஷுர்கானா", இதில் ஜெஹ்ரா பேகம் "தக்காணத்தின் தாய்" என்று போற்றப்படுகிறார்

கட்டிடக்கலை
-----------

இது ஒரு நேரத்தில் 25,000 பேர் கூடுமளவுக்கு இடமளிக்கிறது.  மண்டபத்தின் சுவர்கள் மற்றும் கூரை சிக்கலான-பற்சிப்பி வேலைகளால் மூடப்பட்டுள்ளது. இது குர்ஆனின் வசனங்களையும், முகம்மது நபி மற்றும் அலீ குடும்பத்தின் சொற்களையும் சித்தரிக்கிறது. 

இது 45 அடி உயர உச்சியைக் கொண்டுள்ளது. இது 1999 ஆம் ஆண்டில் "ஐதராபாத் நகர மேம்பாட்டு ஆணையம் - கலை மற்றும் கலாச்சார பாரம்பரியத்திற்கான இந்திய தேசிய அறக்கட்டளையின் பாரம்பரிய விருதை" வென்றது.

மேலும் காண்க
------------

* ஐதராபாத் நிசாம்

மேற்கோள்கள்
-----------

1. 1 2 3 4  "Aza Khana-e-Zehra Hyderabad Telangana Tourism".
2. 1 2  "Aza Khana E Zehra – A Grand Ashurkhana (Ashurkhana)".
3. ↑  "Aza Khana e Zehra, a monument for mourners".

வெளி இணைப்புகள்
---------------

* Aza Khana e Zehra, a monument for mourners
* Ashoorkhana named after Nizam’s mom awaits fund
**ஆங்கெலி-ரிமினி வினை** *( Angeli–Rimini reaction)* என்பது ஓர் ஆல்டிகைடுக்கும் என்-ஐதராக்சிபென்சீன்சல்போனமைடு எனப்படும் ஒரு சல்போனமைடுக்கும் இடையில் நடைபெறும் ஒரு கரிம வேதியியல் வினையாகும். ஒரு காரத்தின் முன்னிலையில் நிகழும் இவ்வினையில் ஐதராக்சமிக் அமிலம் உருவாகிறது.

ஆங்கெலி-ரிமினி வினை ஆங்கெலி-ரிமினி வினை
இவ்வினையில் சல்பினிக் அமிலமும் உடன் விளைபொருளாகத் தோன்றுகிறது.இத்தாலிய வேதியியலர்களான ஆங்கெலோ ஆங்கெலி மற்றும் என்ரிக்கோ ரிமினி (1874–1917) ஆகியோர் இவ்வினையைக் கண்டறிந்து 1896 ஆம் ஆண்டில் வெளியிட்டனர்.

வேதிச்சோதனை
-----------

பெரிக் குளோரைடு சேர்மத்தின் உதவியுடன் ஆல்டிகைடுகளை கண்டறிவதற்கான சோதனையாக இவ்வினை பயன்படுகிறது. ஆல்டிகைடு இருப்பதாக கருதப்படும் மாதிரியின் சில துளிகள் முதலில் எத்தனாலில் கரைக்கப்படுகிறது. பின்னர், சல்போனமைடுடன் சிறிதளவு சோடியம் ஐதராக்சைடு கரைசலை சேர்த்து காங்கோ சிவப்பு நிற அமிலமாக்கப்படுகிறது. பெரிக் குளோரைடு துளியைச் சேர்க்கும் போது அம்மாதிரியில் ஆல்டிகைடு இருக்கும் பட்சத்தில் அக்கரைசல் அடர் சிவப்பு நிறமாக மாறுகிறது. ஐதராக்சிலமீன் மற்றும் எத்தனாலில் உள்ள பென்சீன்சல்போனைல் குளோரைடு சேர்மங்கள் பொட்டாசியம் உலோகத்துடன் வினைபுரிவதால் சல்போனமைடு தயாரிக்கப்படுகிறது

இரும்புடன் இடுக்கி இணைப்புஇரும்புடன் இடுக்கி இணைப்பு.

வினை வழிமுறை
------------

இவ்வினையின் வினை வழிமுறை தெளிவிலாமல் உள்ளது என்றாலும் வினையின் போக்கு குறித்த பல்வேறு பாதைகள் காணப்படுகின்றன.

என்-ஐதராக்சிபென்சீன்சல்போனமைடு 1 அல்லது அதன் புரோட்டான் நீக்கப்பட்ட வடிவம் 2 ஒரு நியூக்ளியோபைல் எனப்படும் மின்னணு மிகுபொருளாக ஆல்டிகைடுடன் 3 வினைபுரிந்து 4 இடைநிலை விளைபொருளாக மாறுகிறது. மூலக்கூற்றிடை புரோட்டான் பரிமாற்றத்திற்குப் பின்னர் சல்பினிக் அமில எதிர்மின் அயனி பிரிகிறது. நைட்ரோன் வேதி வினைக்குழு 6 மற்றும் இடைநிலை விளைபொருள் 7 வழியாக ஐதராக்சமிக் அமிலம் 8 உருவாகிறது. மாற்றாக அசிரிடின் இடைநிலை விளைபொருள் 9 நேரடியாக இறுதி விளைபொருளாக உருவாகிறது. இடைநிலை விளைபொருள் நைட்ரீன் குழு 10 உருவாதல் இங்கு நிராகரிக்கப்படுகிறது. இதனால் ஏற்படும் வினை கலவையின் வினைத்திறன் பற்றாக்குறையால் எளிய ஆல்க்கீன்கள் உருவாவதில்லை. 

ஆங்கெலி-ரிமினி வினையின் வினைவழிமுறை ஆங்கெலி-ரிமினி வினையின் வினைவழிமுறை

எல்லைகள்
--------

திண்ம நிலை தொகுப்பு வினைகளில் ஆங்கெலி-ரிமினி வினை சமீபத்தில் சல்போனமைடு சகப்பிணைப்பாக பாலிசிடைரீனுடன் இணைக்கப்பட்டு திண்ம ஆதரவுடன் பயன்படுத்தப்பட்டது .

மேற்கோள்கள்
-----------

1. ↑  Angelo Angeli Gazz. Chim. Ital. **1896**, 26, 17.
2. ↑  Rimini, E. Gazz. Chim. Ital. **1901**, 31, 84.
3. ↑  Gattermann, Ludwig, *The Practical Methods of Organic Chemistry*, **1937** Link (4.5 MB)
4. ↑  *Reaction of aldehydes with N-hydroxybenzenesulfonamide. Acetal formation catalyzed by nucleophiles*Alfred Hassner, E. Wiederkehr, and A. J. Kascheres J. Org. Chem.; **1970**; 35(6) pp 1962 - 1964; (எஆசு:10.1021/jo00831a052)
5. ↑  *Angeli-Rimini's Reaction on Solid Support: A New Approach to Hydroxamic Acids* Andrea Porcheddu and Giampaolo Giacomelli J. Org. Chem.; **2006**; 71(18) pp 7057 - 7059; (Note) (எஆசு:10.1021/jo061018g)
ஜப்பானில் உள்ள கோயா மலையில் உள்ள ஆசலர் சிலை
**ஆசலர்** வஜ்ரயான பௌத்தத்தில் கர்பகோசதாதுவின் ஐந்து வித்யாராஜாக்களில் ஒருவர் ஆவார். இவரை *ஆசநாதர்*, *ஆர்யாசலநாதர்*, *ஆசல-வித்யாராஜா* மற்றும் *சண்டமஹாரோஷனர்* என பலவாறாக அழைப்பர். *அசல (अचल)* என்ற வடமொழிச்சொல்லுக்கு *அசைக்க இயலாத* என்று பொருள். இது போதிசத்துவர்கள் பயணம் செய்யும் பத்து பூமிகளுள் எட்டாவது பூமியின் (அசலம்) பெயராக இருப்பது குறிப்பிடத்தக்கது. 

ஆசலர் மாயத்தை அழிப்பவர் ஆவார். இவர் சிற்றின்ப ஆசைகளால *அசைக்க இயலாதவர்* என்பதையே இவருடைய பெயர் குறிப்பிடுகிறது. மிகவும் உக்கிரமான உருவத்தை கொண்டிருந்தாலும், புத்தரின் போதனைகளை கொண்டு சென்று அனைத்து உயிர்களுக்கு வழிகாட்டுவதே இவரின் பணி ஆகும். இவர் குறிக்கொள்களை அடைவதற்கு உதவுபவராகவும் பாதுகாவலராகவும் கருதப்படுகிறார். 

அக்ஷோப்யர் என்ற பெயர் கூட *அசைக்க இயலாத* என்ற பொருள் கொண்டிருப்பததால், சில நேரத்தில் இருவர் ஒருவரை குறிப்பதாக தவறாக கருதப்படுகிறது. எனினும் அக்ஷோப்யர் புத்தர் ஆவர். ஆசல வித்யாராஜா ஜப்பானில் வணங்கப்படும் பதின்மூன்று புத்தர்களுள் ஒருவர் ஆவார்.

ஆசலர்
-----

பௌத்தத்தில் அறிவு மற்றும் நெருப்பின் அதிதேவதையாக இருக்கின்றார். இவர் விதயாராஜாக்களுள் மிகவும் முக்கியத்தும் வாய்ந்தவராக உள்ளார். ஆபத்து ஏற்படும் போது காப்பாற்றுவதற்காக ஆசலர் அழைக்கப்படுகிறார். இவருடைய கோவில் ஜப்பானின் ஓகியாமா மலையின் மீது அமைந்துள்ளது. ஆசலர் ஒரு தீப்பிழம்புகள் சூழப்பட்ட அழகற்ற முதியவராக காணப்படுகிறார். இவரை காண்பவர்கள் அனைவருக்கும் குருடர்கள் ஆவதாக நம்பப்படுகின்றனர். ஆசலை குறித்த புகழ்பெற்ற கதையில், ஓ ஆய் சன் என்ற இளம்பெண் ஜப்பானின் ஆவா மாகானத்தின் ஒஹாராவில் உள்ள அவரது கோவில் அருகில் உள்ள அருவியின் கீழ் நிர்வாணமாக 100 நாட்கள் அவரை வேண்டி வந்தார். அதன் பலனாக அவளது தந்தையின் நோய் தீர்ந்ததாக கூறப்படுகிறது.

சித்தரிப்பு
-----------

ஆசலர் பொதுவாக அசுரர்களை அடக்குவதற்கு வலது கையில் வாளுடனுடம், அவர்களை கட்டுவதற்கு இடது கையில் பாசத்துடனும் காணப்படுகிறார். இவருடைய வாள் குணப்படுத்துவதற்கும் பயன்படுத்தப்படுகிறது. மனத்தூய்மையை குறிக்கும் விதமாக நீல முகத்துடன் தீப்பிழம்புகள் சூழ காணப்படுகிறார். அவருடைய அசையா உறுதியை குறிக்கும் விதமாக பாறையில் நின்றவாறு அல்லது அமர்ந்தவாறு இருக்கிறார். அவரது கூந்தல் ஏழு முடிச்சுகளை கொண்டிருக்கிறது. மேலும் அவ்வப்போது இரு கோரப்பற்களுடன் காட்சியளிக்கிறார், ஒன்று கீழ்புறமும் இன்னொன்று மேற்புறமும் நோக்கிய விதமாக உள்ளது

வெளி இணைப்புகள்
---------------

* ஜப்பானில் ஆசலர்
* 
* ஆசலை குறித்து என்சைக்ளோப்பீடியா மித்திக்கா கட்டுரை
* சர்வதேச ஷிங்கோன் பௌத்த நிறுவனம்
**குற்றவியல் திரைப்படம்** அல்லது **குற்றத் திரைப்படம்** (Crime film) என்பது ஒரு திரைப்பட வகையாகும். இது குற்றவியல் புனைகதை இலக்கிய வகையை ஒத்திருக்கிறது. இந்த வகை திரைப்படங்கள் பொதுவாக குற்றம் மற்றும் குற்றவாளிகளைக் கதைக் களமாகக் கொண்டு குற்றத்தின் பல்வேறு அம்சங்களையும் அதைக் கண்டறியும் முறையையும் விபரிக்கின்றது.

இந்த வகை திரைப்படம் நாடகம் மற்றும் கேங்க்ஸ்டர் திரைப்பட வகைகளில் தான் பெரும்பாலும் எடுக்கப்படுகின்றது. ஆனாலும் நகைச்சுவைத் திரைப்படம், மர்மம் மற்றும் பரபரப்பூட்டும் வகை திரைப்படங்களுடன் இணைத்து தயாரிக்கப்படுகின்றது.

துணை வகைகள்
-----------

### அதிரடி குற்றம்

அதிரடி மற்றும் குற்றத் திரைப்படங்கள் அதிரடி திரைப்படங்களின் துணை வகை ஆகும். இந்த வகையான பெரும்பாலான திரைப்படங்கள் சிறைசாலை மற்றும் சில நேரங்களில் காவல் மற்றும் ரவுடிகள் வகை திரைப்படங்கள் என்ற பிரிவில் வருகின்றன. ஆரண்ய காண்டம், பகவதி, தனி ஒருவன், ராட்சசன் மற்றும் இமைக்கா நொடிகள் ஆகியவை இதற்கு உதாரணம்.

### குற்ற நகைச்சுவை

இது நகைச்சுவைத் திரைப்படம் மற்றும் குற்றத் திரைப்படங்களின் கலப்பு வகை ஆகும். மாரி, சூது கவ்வும், கோலமாவு கோகிலா மற்றும் மாரி 2 ஆகியவை இதற்கு உதாரணம்.

### குற்ற நாடகம்

இது நாடகம் மற்றும் குற்றத் திரைப்படங்களின் கலப்பு வகை ஆகும். அமரன், செக்கச்சிவந்த வானம், கபாலி மற்றும் நாயகன் ஆகியவை இதற்கு உதாரணம்.

### குற்றவியல் திரில்லர்

இது பரபரப்பூட்டும் மற்றும் குற்றத் திரைப்படங்களின் கலப்பு வகை ஆகும். சின்னதுரை, பில்லா 2, கைதி கண்ணாயிரம் மற்றும் கணிதன் ஆகியவை இதற்கு உதாரணம்.

### சட்ட நாடகம்

முதன்மைக் கட்டுரை: சட்ட நாடகம்
இது நீதிக்கு புறம்பாக உணமையான குற்றவாளிக்கு தண்டனை வழங்காமல் சதி மூலம் ஒரு அப்பாவியை தண்டிக்கும் வகை. பொன்மகள் வந்தாள், மற்றும் நேர்கொண்ட பார்வை ஆகியவை இதற்கு உதாரணம்.

### பொலிஸ் நடைமுறை

* தீரன் அதிகாரம் ஒன்று, ஆறாது சினம், யுத்தம் செய்

மேற்கோள்கள்
-----------

1. ↑  "Metasearch Search Engine". *search.com* (ஆங்கிலம்). 2019-01-18 அன்று பார்க்கப்பட்டது.

| * பா
* உ
* தொ
திரைப்பட வகைகள் |
| --- |
| பாணி வாரியாக | 
* அதிரடி
* அறிபுனை
* ஆவணம்
	+ பயண ஆவணப்படம்
* உளவு
* ஊமை
* கலை
* கல்வி
* கனவுருப்புனைவு
	+ உயர் கனவுருப்புனைவு
* காதல்
* காவியம்
* கிராமம்
* குடும்பம்
* நாடகம்
	+ சட்ட நாடகம்
	+ நகைச்சுவை நாடகம்
	+ வரலாற்று நாடகம்
* சமூகம்
* சாகசம்
* திகில்
* நகைச்சுவை
* பகடி
* பரபரப்பூட்டும்
* மர்மம்
* மேற்கத்திய
* வாழ்க்கை வரலாறு

 |
| கருப்பொருள் வாரியாக | 
* பயண ஆவணப்படம்
* குற்றவியல்
* தற்காப்பு
* பிணன்
* போர்
* மீநாயகன்
* மேற்கத்திய
* விளையாட்டு
* ஓரினச்சேர்க்கை

 |
| மக்கள் வாரியாக | 
* ஆபாசம்
* கருப்பு
* சிறுவர்
	+ விடலைப் பருவம்
* மகளிர்

 |
| உற்பத்தி வாரியாக | 
* முப்பரிமாணம்
* உண்மை
* இயங்குபடம்
	+ அனிமே
	+ கணினி
* கலை
* கருப்பு வெள்ளை
* மசாலா
* சுயாதீனம்
* முழு நீளம்
* குறும்படம்
* ஊமை

 |
**செஞ்சிட்டாளே என் காதல** (*Senjittale En Kadhala*) என்பது 2017 ஆம் ஆண்டு வெளியான இந்திய தமிழ் காதல் நாடகத் திரைப்படமாகும். இப்படத்தை எழில்துரை எழுதி இயக்கியுள்ளார். மேலும் இபடத்தில் இவர் முதன்பைப் பாத்திரத்தை ஏற்று நடிக்க இவருக்கு ஜோடியாக மதுமிலா நடித்துள்ளார். மேலும் அபிநயா, மைம் கோபி உள்ளிட்டோர் துணை வேடங்களில் நடித்துள்ளனர். இப்படத்தின் தயாரிப்பானது 2016 ஆம் ஆண்டின் தொடக்கத்தில் தொடங்கி 7 ஏப்ரல் 2017 அன்று வெளியானது.

நடிகர்கள்
---------

* எழில்துரை வீராவாக
* மதுமிலா அனுஷ்காவாக
* அபிநயா சோனாவாக
* அர்ஜுனன்
* 'கயல்' வின்சென்ட்
* வனிதா அரிகரன்
* திவ்யா
* ரமா வீராவின் தாயாக
* அஜய் ரத்னம் வீராவின் தந்தையாக
* மைம் கோபி தாமோதரனாக
* மகாநதி சங்கர்

தயாரிப்பு
---------

ஏறக்குறைய ஐம்பது குறும்படங்களில் பணியாற்றிய பின்னர் தனது முதல் திரைப்படத்தை தயாரிக்க எழில்துரை முடிவு செய்தார். 2016 ஆம் ஆண்டின் நடுப்பகுதியில் தயாரிப்பு பணி தொடங்கியது, இந்த படம் குறித்து துவக்கத்தில் ஊடகங்களில் தவறான செய்தி வெளியானது. அதாவது இது சென்னையில் ஒரு இளம் தொழில்முறை கொலையாளியால் செய்யபட்ட கொலையை அடிப்படையாகக் கொண்டது என்பதாகும். இந்தக் கூற்றுக்களை மறுத்த எழில் இது ஒரு காதல் நகைச்சுவைத் திரைப்படம் என்றார். இப்படத்தில் இவருடன் இணைந்து நடிகைகள் மதுமிலா அபிநயா ஆகியோர் பணியாற்றினர். படத்தின் அசல் தமிழ் பதிப்பு முடிந்தவுடன் *100% பிரேக் அப்* என இந்த படம் தெலுங்கில் மொழிமாற்றம் செய்யப்பட்டது. தயாரிப்பாளர்கள் ஆரம்பத்தில் படத்தை காதலர் தினத்தை ஒட்டி வெளியிட இலக்கு வைத்தனர். ஆனால் அது ஒத்திவைக்கப்பட்டு ஏப்ரலில் வெளியிடப்பட்டது.

இசை
---

இப்படத்திற்கான இசையை ராஜ் பாரத் அமைத்தார். அதே நேரத்தில் படத்தின் இசை வெளியீட்டு உரிமையை வி. எம். எஸ் மியூசிக் ரெக்கார்ட்ஸ் வாங்கியது. இந்த படத்தின் இசை 31 சனவரி 2017 அன்று வெளியிடப்பட்டது. இதில் ஏழு பாடல்கள் இடம்பெற்றன.

|  |  |
| --- | --- |
| பாடல்கள் |  |
| # | பாடல் | பாடகர்(கள்) | நீளம் |  |
| 1. | "சிலக்கிடும்"   | அரித்தியா சுதன், நிகில் மேத்யூ | 4:05 |
| 2. | "கண்ணம்மா"   | சிறீகாந்த் அகிகரன் | 4:08 |
| 3. | "பைண்டிங் ஆசை பையன்"   | எல். ஆர். ஈஸ்வரி, கங்கை அமரன், சக்தி, நின்சி வின்சென்ட் | 3:42 |
| 4. | "என் வாழ்க்கை"   | ரோகித் சிறீதர் | 3:57 |
| 5. | "பிளே கேள்"   | ஃபெம்ஸி நிக்கி ஸீ ஜி, ஆர். பி. ஜெனிபர் | 2:22 |
| 6. | "இதுவரை"   | வைஷ்ணவி சத்தியமூரத்தி | 1:53 |
| 7. | "பைண்டிங் ஆசைப் பையன் - நீட்டிக்கப்பபட்ட பதிப்பு"   | எல். ஆர். ஈஸ்வரி, கங்கை அமரன், சக்தி, நின்சி வின்சன்ட் | 4:36 |

வெளியீடு
--------

இந்த படம் 7 ஏப்ரல் 2017 அன்று தமிழகம் முழுவதும் மணிரத்னத்தின் *காற்று வெளியிடை படம் வெளியான சமயத்தில் வெளியானது.*

குறிப்புகள்
-----------

1. ↑  "காப்பகப்படுத்தப்பட்ட நகல்". 2017-04-07 அன்று மூலம் பரணிடப்பட்டது. 2021-02-18 அன்று பார்க்கப்பட்டது.
2. ↑
3. ↑
4. ↑

வெளி இணைப்புகள்
---------------

* இணையதள திரைப்பட தரவுத்தளத்தில் *செஞ்சிட்டாளே என் காதல*
**மூன்றாம் சேனன்** என்பவன், அனுராதபுரத்தில் இருந்து இலங்கையை ஆண்ட சிங்கள அரசர்களுள் ஒருவன். இரண்டாம் உதயன் காலமான பின்னர் இவன் அரசுரிமை பெற்றான். கி.பி. 938 இல் அரியணை ஏறிய மூன்றாம் சேனன் கி.பி. 948 வரை அரசு புரிந்தான்.

துணை அரசனாக இருந்தபோது சாதுக்களதும், மக்களினதும் கோபத்துக்கு ஆளாகியிருந்த போதிலும், இவன் ஒரு மதிநுட்பம் வாய்ந்த அரசன் என்று மகாவம்சம் கூறுகிறது. இவன் பதவி ஏற்றதும் பல்வேறு அறச்செயல்களில் ஈடுபட்டான். தானும் மத அனுட்டானங்களில் ஈடுபட்டான். மதகுருமாருக்கான உறைவிடங்களைக் கட்டிக் கொடுத்ததுடன், அவர்களுக்கான பிற வசதிகளையும் செய்து கொடுத்தான். இலங்கை முழுவதிலும் இருந்த பழைய விகாரைகளைத் திருத்தினான். முன்னோர்கள் செய்த திருப்பணிகளைப் பேணுவதற்கான ஒழுங்குகளையும் செய்ததுடன், விகாரைகளுக்குப் படிமங்களையும் ஓவியங்களையும் வழங்கினான். புத்த சமய விழாக்களையும் ஒழுங்காக நடத்தினான். பாசனத்துக்கான குளங்களைத் திருத்தி வேளாண்மையை மேம்படுத்த உதவினான்.

தனது ஒன்பதாவது ஆட்சியாண்டில் மூன்றாம் சேனன் இவ்வுலக வாழ்வை நீத்தான். இவனுக்குப் பின் இவனது நண்பனும், துணை அரசனுமான உதயன் அரசனானான்.

மேற்கோள்கள்
-----------

1. ↑  The Mahavansa, translated in to Eglish by L. G. Wijesinha, Part II, Asian Educational Services, New Delhi, 1996 (First Published 1889), p. 83

இவற்றையும் பார்க்கவும்
----------------------

* ஆட்சியாளர் பட்டியல், இலங்கை
மூன்றாம் உதயன் என்பவன், அனுராதபுரத்தில் இருந்து இலங்கையை ஆண்ட சிங்கள மன்னர்களில் ஒருவன். மூன்றாம் சேனன் இறந்த பின்னர் துணை அரசனாக இருந்த இவன் அரியணையில் அமர்ந்தான். கி.பி. 946 இல் முடி சூட்டிக்கொண்ட மூன்றாம் உதயன் கி.பி. 954 வரை ஆட்சியில் இருந்தான்.

இயல்புகள்
---------

ஆட்சிபீடம் ஏறிய பின்னர் இவன் குடிப்பழக்கத்துக்கு அடிமையாகி விட்டதாகவும், சோம்பேறித்தனம் கொண்டவனாக ஆகிவிட்டதாகவும் தெரிகிறது.  இந்த நிலைமை சோழருக்குச் சாதகமாக அமைந்தது. இதனால் இலங்கைமீது அவர்கள் தமது கவனத்தைத் திருப்பினர்.

சோழர் படையெடுப்பு
-----------------

முன்னர் பாண்டிய மன்னன் தன் நாட்டிலிருந்து தப்பி இலங்கைக்கு வந்திருந்தபோது கொண்டுவந்திருந்த தனது முடியையும் பிற பொருட்களையும் இலங்கையிலேயே விட்டுச் சென்றிருந்தான். பாண்டிய நாட்டை ஏற்கெனவே கைப்பற்றியிருந்த சோழர் அப்பொருட்களைத் தங்களிடம் ஒப்படைக்குமாறு இலங்கை மன்னனிடம் கோரினர். இலங்கை மன்னன் அதற்கு மறுக்கவே, அக்காலத்தில் மிகப் பலம் வாய்ந்தவர்களாக இருந்த சோழர் இலங்கைமேல் படையெடுத்தனர். எதிர்த் தாக்குதல் நடத்தச் சென்ற சிங்களப் படைகளும் அதன் தளபதியும் அழிந்துபட்டனர். சோழர் அனுராதபுரத்தைச் சூறையாடி பாண்டியனின் மணிமுடியையும் பாண்டியனின் ஏனைய உடைமைகளையும் கைப்பற்றினர்.  அரசனின் மாளிகையும் எரிக்கப்பட்டது. ரோகணம் வரை படை நடத்திச் சென்ற சோழர் பின்னர் நாட்டுக்குத் திரும்பிச் சென்றனர்.

சோழர் நாடு திரும்பிய பின்னர், அரசன் மகா விகாரையில் உள்ள புத்தர் சிலைக்குப் பெறுமதியான இரத்தினக் கற்கள் இழைத்த முடியொன்றை வழங்கினான். தன்னுடைய எரிந்த மாளிகையை மீளக் கட்டிக்கொண்டிருந்த காலத்தில், தனது எட்டாம் ஆட்சியாண்டில் மூன்றாம் உதயன் இவ்வுலக வாழ்வை நீத்தான்.

மேற்கோள்கள்
-----------

1. ↑  The Mahavansa, translated in to Eglish by L. G. Wijesinha, Part II, Asian Educational Services, New Delhi, 1996 (First Published 1889), p. 84
2. ↑  The Mahavansa, 1996, p. 84

இவற்றையும் பார்க்கவும்
----------------------

* ஆட்சியாளர் பட்டியல், இலங்கை
***பெஸ்டி*** (Bestie) என்பது 2022-இல் டாக்டர். ஆர். சாரதி ராஜா தயாரிப்பில் இயக்குநர் ரங்கா எழுதி இயக்கிய இந்தியத் தமிழ் மொழி திகில் திரைப்படமாகும். இப்படத்தில் யாசிகா ஆனந்த் மற்றும் அசோக் குமார் ஆகியோர் முக்கிய கதாபாத்திரங்களில் நடித்துள்ளனர். லொள்ளு சபா மாறன், லொள்ளு சபா சேசு, வாசு விக்ரம் ஆகியோர் துணை கதாபாத்திரங்களில் நடித்துள்ளனர்.

கதைச்சுருக்கம்
--------------

காதலர்களான அசோக் மற்றும் யாஷிகா விடுமுறைக்கு செல்ல முடிவு செய்து, அவர்கள் ஒரு பண்ணை வீட்டில் தங்க சென்றனர். அவர்கள் அந்நியர்களை சந்தித்தனர், காதலர்கள் இருவருக்கும் குழப்பமான விஷயங்கள் நடந்தன. யாஷிகாவும் அவரது குடும்ப உறுப்பினர்களும் அதைச் செய்ததுதான் அசோக்கிற்கு மிகவும் ஏமாற்றம். அந்நியர்கள் யாஷிகாவின் குடும்ப உறுப்பினர்கள், அவர்கள் யாஷிகாவின் சகோதரி பிரியங்காவை கற்பழித்ததால் அசோக்கையும் அவரது நண்பர்களையும் பழிவாங்க திட்டமிட்டனர். அவர்களின் திட்டத்தின்படி, யாஷிகாவும் அவரது குடும்பத்தினரும் அசோக் மற்றும் அவரது நண்பர்களைக் கொன்றனர்.

நடிகர்கள்
---------

| நடிகர் | கதாப்பாத்திரம் | குறிப்பு |
| --- | --- | --- |
| யாசிகா ஆனந்த் | யாசிகா |  |
| அசோக் குமார் | அசோக் |  |
| லொள்ளு சபா மாறன் | மதன் |  |
| லொள்ளு சபா சேசு | மெய்யப்பன் |  |
| வாசு விக்ரம் | பங்களாவின் காவலாளி |  |
| பயில்வான் ரங்கநாதன் | மு. அன்பழகன் (காவல் ஆய்வாளர்) |  |
| அம்பானி சங்கர் | சங்கர் |  |
| சத்யன் |  |  |
| லொள்ளு சபா ஜீவா | ஜீவா | சிறப்பு தோற்றம் |
| அஸ்வினி சந்திரசேகர் | பிரியங்கா (கால்நடை மருத்துவர் மற்றும் யாசிகாவின் அக்கா) |

இசை
---

பாடல் வரிகளை எழுதியவர் விவேக் மற்றும் வேணுஜி. இத்திரைப்படத்திற்கு ஜே. வி. இசையமைத்துள்ளார்.

| பாடல் | பாடகர்கள் | பாடலாசிரியர் | இசையமைப்பாளர் |
| --- | --- | --- | --- |
| *"ரகசிய ராணா"* | சைந்தவி | வேணுஜி | ஜே.வி. |
| *"உன்னை போல"* | ஆஜித், கேப்ரியல்லா | விவேக் | ஜே.வி. |

தயாரிப்பு
---------

டாக்டர். ஆர். சாரதி ராஜா, ஆர்.எஸ்.சினிமா என்ற பட நிறுவனத்தின் மூலம் இத்திரைப்படத்தினை தயாரித்துள்ளார். இத்திரைப்படத்தினை ரங்கா எழுதி, இயக்கியுள்ளார்.

திரைப்பட வெளியீடு
-----------------

8 ஜூலை 2022-ல் படம் திரையரங்குகளில் வெளியிடப்பட்டது.

மேற்கோள்கள்
-----------

1. ↑  *BESTIE Official Trailer - Yashika Aannand | Ashok | Ranga*, 2022-06-23 அன்று பார்க்கப்பட்டது
2. ↑  "Bestie Movie (2022): Release Date, Cast, Review, Trailer, Story, Budget, Box Office Collection". *FilmiBeat* (ஆங்கிலம்). 2022-06-23 அன்று பார்க்கப்பட்டது.
**கோப்பாய் பிரதேச செயலாளர் பிரிவு** அல்லது **வலிகாமம் கிழக்கு பிரதேச செயலாளர் பிரிவு** இலங்கையின் யாழ்ப்பாண மாவட்டத்தில் உள்ள ஒரு நிர்வாக அலகாகும். இது யாழ்ப்பாணக் குடாநாட்டின் வலிகாமப் பிரிவில் அமைந்துள்ளது. இப் பிரிவு துணை நிர்வாக அலகுகளாக 31 கிராம அலுவலர் பிரிவுகளைக் கொண்டுள்ளது. அச்சுவேலி, ஆவரங்கால், இடைக்காடு, இருபாலை, கல்வியங்காடு, கோப்பாய், நவக்கிரி, நீர்வேலி, பத்தமேனி, புத்தூர், சிறுப்பிட்டி, தம்பாலை, கதிரிப்பாய், ஊரெழு, உரும்பிராய், வளலாய், வாதரவத்தை ஆகிய ஊர்கள் இப் பிரதேச செயலாளர் பிரிவினுள் அடங்குகின்றன. இந்தியப் பெருங்கடல் இதன் வடக்கு எல்லையாக உள்ளது. மேற்கில் தெல்லிப்பழை, உடுவில், நல்லூர் ஆகிய பிரதேச செயலாளர் பிரிவுகளும், தெற்கில் நல்லூர் பிரதேச செயலாளர் பிரிவும், கிழக்கில் சாவகச்சேரி பிரதேச செயலாளர் பிரிவுடன் தொண்டைமானாறு நீரேரி, உப்பாறு நீரேரி என்பனவும் உள்ளன.

இதன் பரப்பளவு 102 சதுர கிலோமீட்டர் ஆகும்.

குறிப்புக்கள்
-------------

1. ↑  புள்ளிவிபரத் தொகுப்பு 2007, தொகைமதிப்புப் புள்ளிவிபரத் திணைக்களம், இலங்கை

இவற்றையும் பார்க்கவும்
----------------------

* பிரதேச செயலாளர் பிரிவுகளின் பட்டியல் - வட மாகாணம், இலங்கை
* இலங்கையின் பிரதேச செயலகங்கள்

வெளியிணைப்புக்கள்
-----------------

* கோப்பாய் பிரதேச செயலகம் பரணிடப்பட்டது 2011-01-20 at the வந்தவழி இயந்திரம்
* யாழ்ப்பாண மாவட்ட நிர்வாகப் பிரிவுகளைக் காட்டும் நிலப்படம்

| * பா
* உ
* தொ
யாழ்ப்பாண மாவட்டப் பிரதேச செயலாளர் பிரிவுகள் |
| --- |
| 
* நெடுந்தீவு
* ஊர்காவற்றுறை
* வேலணை
* யாழ்ப்பாணம்
* காரைநகர்
* நல்லூர்
* தென்மராட்சி
* வடமராட்சி கிழக்கு
* வடமராட்சி வடக்கு
* வடமராட்சி தெற்கு-மேற்கு
* கோப்பாய்
* தெல்லிப்பழை
* வலிகாமம் தெற்கு
* வலிகாமம் தென்மேற்கு
* சங்கானை

 |
நியூயார்க் பொது நூலக முதன்மைக் கிளையில் வாசிப்பதற்கான பகுதி.
**பொது நூலகம்** என்பது, பொதுமக்களால் பயன்படுத்தக் கூடியதும், பொதுவாக வரிகள் போன்றவற்றால் கிடைக்கும் நிதியைப் பயன்படுத்தி நடத்தப்படுவதுமான நூலகங்களைக் குறிக்கும். இவ்வகை நூலகங்கள் குடிசார் பணியாளர்களான நூலகர்களாலோ, பிற நூலகத்துறைசார் பணியாளர்களாலோ இயக்கப்படுகின்றன. 

பொது நூலகங்கள் ஐந்து பொதுவான இயல்புகளைக் கொண்டவை. முதலாவது, அவை பொது மக்களிடம் இருந்து அறவிடப்படும் வரிப்பணத்தினால் நிதி அளிக்கப்படுகின்றன. அடுத்தது, இவை மக்களுக்குச் சேவை செய்யும் நோக்கில் ஒரு சபையால் கட்டுப்படுத்தப்படுகின்றன. குறித்த சமூகத்தைச் சேர்ந்த ஒவ்வொரு உறுப்பினரும் இங்குள்ள சேகரங்களைப் பயன்படுத்தலாம். இவற்றைப் பயன்படுத்துவது தன்னார்வ அடிப்படையிலானது. இவை வழங்கும் அடிப்படையான சேவைகளுக்குக் கட்டணம் அறவிடப்படுவதில்லை.

உலகிலுள்ள பல நாடுகளிலும் பொது நூலகங்கள் உள்ளன. கல்வியறிவு பெற்ற மக்கள் வாழும் நாடுகளில் பொது நூலகங்கள் முக்கியமானவையாகக் கருதப்படுகின்றன. ஆய்வு நூலகங்கள், பள்ளி நூலகங்கள் போன்ற சிறப்பு நூலகங்களில் இருந்து பொது நூலகங்கள் வேறுபடுகின்றன. ஏனெனில், குறித்த ஒரு கல்வி நிறுவனம், ஆய்வுச் சமூகம் போன்றவற்றின் தேவைகளை மட்டும் கருத்தில் கொள்ளாமல் பொது மக்களின் தகவல் தேவைகளைப் பூர்த்தி செய்வதையே பொது நூலகங்கள் கடமையாகக் கொண்டுள்ளன. பள்ளிக்கு முந்திய கல்வியை ஊக்கப்படுத்துவதற்காக குழந்தைகளுக்குக் கதை சொல்லல்; மாணவர்களும், தொழில் வல்லுனர்களும் படிப்பதற்கு வேண்டிய அமைதியான இடவசதிகளை ஏற்படுத்துதல்; வளர்ந்தோரிடையே வாசிப்பதை ஊக்குவிக்க நூல் குழுக்களை ஏற்படுத்தல் போன்ற சேவைகளும் பொது நூலகங்களில் கட்டணம் இன்றி வழங்கப்படுவது உண்டு. வீட்டுக்கு எடுத்துச் சென்று வாசிப்பதற்காக, பொது நூலகங்கள் நூல்களைக் கடனாக வழங்குவது வழக்கம். இதற்காகக் கடனுதவும் பகுதி பொது நூலகங்களில் இருக்கும். உசாத்துணைப் பகுதியில் வைக்கப்பட்டுள்ள நூல்களை வெளியில் எடுத்துச்செல்ல அனுமதிப்பது இல்லை. அண்மைக் காலத்தில் சில பொது நூலகங்கள் கணினி வசதிகளையும், இணைய வசதிகளையும் பயன்பாட்டாளருக்கு வழங்குகின்றன.

மேற்கோள்கள்
-----------

1. ↑  Rubin, Richard E. *Foundations of Library and Information Science* (3rd ed). 2010. Neal-Schuman Publishers: New York.
புனுகுப்பூனைக் குடும்பத்தைச் சேர்ந்த ஆசிய மரநாய் சாப்பிட்டு எச்சமாகப் போடும் கோப்பி விதைகள் **கோப்பி லுவாக்**(Kopi Luwak) என்று அழைக்கப்படுகின்றன .தேர்வு மற்றும் செரிமானம் மூலம் கோபி விதைகளை இது மேம்படுத்தும் என்று கோபிக்கொட்டை தயாரிப்பாளர்கள் வாதிடுகின்றனர் .மற்றொரு புறம் , பூனைகளைக் கூண்டில் அடைப்பதால், அவற்றின் நடமாட்டம் கட்டுப்படுத்தப்படுகிறது. காலாற நடப்பது, இணையுடன் சேருவது, பிடித்ததை வேட்டையாடி உண்பது, தன் வயதொத்த பூனைகளுடன் விளையாடுவது என்ற சுதந்திரம் பறிக்கப்பட்டு, பணம் சம்பாதிப்பதில் ஒத்துழைக்க வேண்டிய உயிருள்ள இயந்திரமாக மாற்றப்படுகின்றன என்று வாதிடுவோரும் உள்ளனர்.சில காலத்துக்குப் பிறகு, பூனைகள் இரையெடுக்கவே தயங்கும்போது கூண்டுகளிலிருந்து அவற்றை வெளியே விட்டுவிடுகிறார்கள். பனைமரக் காடுகளில் வசிக்கும் அந்தப் பூனைகள் காடுகளுக்குள் சென்ற உடனேயே இறந்துவிடுகின்றன என்றும் கூறப்படுகிறது.

மேற்கோள்கள்
-----------

1. ↑  Onishi, Norimitsu. "From Dung to Coffee Brew With No Aftertaste".
2. ↑  Marcone, Massimo (2007), *In Bad Taste: The Adventures And Science Behind Food Delicacies*
3. ↑  "உயர் ரக காபி வேண்டுமா?". தி இந்து. 15 நவம்பர் 2013. 16 நவம்பர் 2013 அன்று பார்க்கப்பட்டது.
**பொது உரிமைப் பரப்பு** எனக்குறிப்பிடப்படுவது, அறிவுத்திறன் உடமை என்றும் கூறப்படும் எவராலும் கட்டுப்படுத்தப்படாத அல்லது உடமை கொள்ளாத எண்ணக்கரு தொகுப்பு ஆகும்.இச்சொற்றொடர் மூலம் இக்கருக்கள் *பொது உடமை* என்றும் எவரும் எக்காரணத்திற்காகவும் பயன்படுத்தலாம் எனவும் அறியலாம்.பலதரப்பட்ட அறிவுத்திறன் உடமைப் போலன்றி பொது உரிமைப்பரப்பினை வரையறுக்க இயலும்.பல்வேறு நாடுகளின் சட்டங்கள் பொது உரிமைப் பரப்பின் வீச்செல்லையை வெவ்வேறாக வரையறுத்துள்ளன.ஆகவே நாம் பொது உரிமைப் பரப்பினை விவாதிக்கையில் எந்த அதிகார பரப்பில் குறிப்பிடுகிறோம் என்பது முக்கியமானது.

பொது உரிமைப் பரப்பில் உள்ள ஆக்கங்களை காப்புரிமை பெற்ற ஆக்கங்களுடன் ஒப்பிடுவது வழக்கம். தற்கால சட்டங்களின்படி, ஓவியம்,காவியம்,இசை போன்ற எந்தவொரு மூல ஆக்கமும் அவை உருவாக்கப்பட்ட நேரத்திலிருந்தே சில காலம் (கால அளவு நாட்டிற்கெற்ப மாறும்) காப்புரிமை பெறுகின்றன.அக்கால அளவு முடிவுறும் வேளையில் அவ்வாக்கங்கள் பொது உரிமைப் பரப்பில் உள்ளதாகக் கருதப்படும்.ஓர் மதிப்பீட்டின்படி,உலகிலுள்ள அனைத்துப்புத்தகங்களிலும் 15% அளவே பொது உரிமைப் பரப்பில் உள்ளது;10% இன்னும் அச்சகத்தில் இருக்க, 75% புத்தகங்கள் காப்புரிமையால் பாதுகாக்கப்பட்டுள்ளன.

வணிகக் குறிகள் ஓர் நிறுவனத்தின் வணிக நோக்கத்திற்காக தாம் மட்டுமே பயன்படுத்தும் பெயர்.சின்னங்கள் மற்றும் பிற அடையாளங்கள்.இவை காலக்கெடு எதுவுமின்றி பயன்படுத்தப் படலாம்;அவையும் புறக்கணிப்பு,பயன்பாடின்மை அல்லது தவறான பயன்பாடு என பொதுஉரிமைப் பரப்பில் வரலாம்.அதேபோல பயன்படாதிருந்து பொதுப்பரப்பில் உள்ள வணிகக்குறியை அந்நிறுவனம் மீண்டும் மீட்கலாம்.

ஆக்கவுரிமை என்பது ஓர் கண்டுபிடிப்பாளர் தமது கண்டுபிடிப்பை பதிந்து கொண்டு வேறெவரும் அதனை பாவிப்பதை தடை செய்வதாகும்.காப்புரிமைகள் போலவே ஆக்கவுரிமைகளும் குறிப்பிட்ட காலாளவிற்கே செல்லும்;அதன்பிறகு அவை எவரும் பாவிக்கும் வண்ணம் பொது உரிமைப்பரப்பைச் சாரும்.

மேற்கோள்கள்
-----------

1. ↑  Kevin Kelly. Scan this Book!, *த நியூயார்க் டைம்ஸ்*, மே 14 2006.

உசாத்துணை
---------

* Fishman, Stephen, *The Public Domain: How to Find & Use Copyright-Free Writings, Music, Art & More*. ISBN 0-87337-433-9

வெளியிணைப்புகள்
---------------

* David Lange, Reimagining the Public Domain, 66 Law & Contemp Probs 463 (2003) பரணிடப்பட்டது 2009-03-17 at the வந்தவழி இயந்திரம்
* *The mouse that ate the public domain: Disney, The Copyright Term Extension Act, And Eldred v. Ashcroft* by Chris Sprigman
* *The Public Domain In Copyright Law* by Edward Samuels, published in Journal of the Copyright Society (1993)
* Summary list of copyright terms in other countries from the பென்சில்வேனியா பல்கலைக்கழகம்.
* Public Domain Calculators for Various Countries பரணிடப்பட்டது 2009-10-12 at the வந்தவழி இயந்திரம்
* Flowchart to determine Public Domain status of a work in the U.S. பரணிடப்பட்டது 2005-12-12 at the வந்தவழி இயந்திரம்
* Copyright Term and the Public Domain in the United States from கோர்னெல் பல்கலைக்கழகம்.
* Public Domain Dedication
* European Union thematic network COMMUNIA for the Public Domain பரணிடப்பட்டது 2021-04-24 at the வந்தவழி இயந்திரம்
* Open Data Commons Public Domain Dedication and Licence (PDDL)
* Public Domain Works - an open registry of artistic works that are in the public domain பரணிடப்பட்டது 2012-10-30 at the வந்தவழி இயந்திரம்
பல வகை பரிசு அட்டைகள்
**பரிசு அட்டை** (*Gift Card*) (வட அமெரிக்காவில் 'பரிசுச் சான்றிதழ்' (Gift Certificate) எனவும், இங்கிலாந்தில் 'பரிசு இரசீது' (Gift Voucher) அல்லது 'பரிசு வில்லை' (Gift Token) என்றும் அழைக்கப்படுகிறது).

'பரிசு வில்லை' எனப்படுவ்து, ஒரு குறிப்பிட்ட கடையில் அல்லது தொடர்புடைய வணிக நிறுவனத்தில் பொருளை வாங்குவதற்குப் பணத்துக்கு மாற்றாக வங்கிகள் அல்லது தனி நிறுவனங்களால் வழங்கப்படும் 'தேய்ப்பு அட்டை' (Swipe Card) ஆகும். இதில் முன்கூட்டியே குறிப்பிட்ட அளவில் பணமதிப்பு சேர்க்கப்பட்டிருக்கும். இவை பெரும்பாலும் நிறுவனத் தொழிலாளர்களுக்கும் வாடிக்கையாளருக்கும், அவர்களுக்குத் தேவையான பொருட்களை வாங்கிக்கொள்ள, அவர்கள் பணிபுரியும் நிறுவனங்களால் ஊக்கத் தொகையாகவும் சிறப்பு நிலைப் பணிகளுக்குப் பரிசாககவும், விளம்பரத்திற்காகக்வும், விழாக்காலப் பரிசுகளாகவும் அவ்வப்போது வழங்கப்படுகின்றன.

பரிசு அட்டைகள் பெரும்பாலும் அச்சிட்ட காகித அட்டைகளாகவே வழங்கப்படுகின்றன. சில வேளைகளில் 'மின்னணுத் தகவல் அட்டை' முறையிலும் வழங்கப்படுவதுண்டு. இந்த அட்டைகள் தோற்றத்தில் 'கடன் அட்டை' அல்லது 'பற்று அட்டை' போலவே இருக்கும். இந்த அட்டைக்குத் தனியான வரிசை எண் மற்றும் ரகசிய எண் இருக்கும். இந்த அட்டைகளைக் கடைகளில் வைக்கப்பட்டுள்ள 'துழவு இயந்திரம்' (Card Scanner) அல்லது 'விற்பனை மைய இயந்திரம் (POS-Point of Sale) வழியாகப் பயன்படுத்திப் பொருட்களை வாங்கிக்கொள்ள முடியும். இவற்றை, இணைய வணிக நிறுவனங்களின் 'இயங்கலைக் கடைகள்' (On-line Shop) மூலம் பொருட்கள் வாங்குவதற்கும் பயன்படுத்திக்கொள்ள முடியும்.

இந்த அட்டைகளில் இருந்து பொருட்களை வாங்க ஒரு குறிப்பிட்ட 'செல்லுபடிக் காலம்' (Validity Period) கொடுக்கப்பட்டிருக்கும் அந்தக் காலத்திற்குள் அந்த அட்டையைப் பயன்படுத்திக் கொள்ள வேண்டும். செல்லுபடிக் காலம் கடந்தவுடன் தானாகவே அந்த அட்டையின் பயன்பாடு அதனுடைய நிறுவனத்தால் தடைசெய்யப் பட்டு விடும்

மேற்கோள்கள்
-----------

1. ↑
2. ↑  மீரா சிவா (31 சூலை 2017). "பணத்துக்கு மாற்றாகும் கிப்ட் கார்டு". *கட்டுரை*. தி இந்து. 31 சூலை 2017 அன்று பார்க்கப்பட்டது.
**பெஸ்லான்** (ஆங்கிலம்:*Beslan*) நகரம் ரஷ்யா நாட்டின் வட ஒசேதியா-அலனியா பகுதியில் உள்ள பிரவொபெரெழினி (Pravoberezhny) மாவட்டத்தின் நிர்வாக மையம் ஆகும். 1989 மக்கள் தொகை கணக்கெடுப்பின் படி 32,469 பேரும் 2002 ஆம் ஆண்டின் கணக்கெடுப்பின்படி 35550 பேரும், 2010 ஆம் ஆண்டின் கணக்கெடுப்பின்படி 36728 பேரும் இங்கு மக்கட்தொகையாகும். மக்கள் தொகை கணக்கின்படி மொஸ்டொக் குடியரசில் இந்நகர் 3 வது பெரிய நகரம் ஆகும்.

பெஸ்லான் புகை வண்டி நிலையம்

புவியியல்
---------

பெஸ்லான் நகர் இங்குஷ்திய (Ingushetia) குடியரசின் மிக அருகிலும், விளாடிகவ்கா (vladikavkaz) குடியரசிலிருந்து 18 கிமீ தூரத்திலும்,கபார்டினொ (kabardino) நகருக்கு 97 கிமீ தூரத்திலும், நால்சிக் (Nalchik) குடியரசிலிருந்து 60 கிமீ தூரத்திலும் அமைந்துள்ளது.

வரலாறு
------

இந்நகரத்தில் 1847 ல் ஒசேத்தியா பகுதி மக்களின் குடியேற்றத்தில் நகர வளர்ச்சி துவங்குகிறது. இவ்வூரின் உள்ளூர் பிரபுவான "பெஸ்லான் டுலடொவ் (Beslan Tulatov)" நினைவாக இப்பகுதி பெஸ்லானிகொவ் (Beslanykau) எனவும் டுலடொவ் (Tulatov) எனவும் அழைக்கப்பட்டது என்ற கருத்துள்ளது. 1941ல் இந்நகருக்கு "இரிஸ்டன் (Iriston)" என்று பெயர் மாற்றப்பட்டு, அதன் பின்னர் 1950ல் பெஸ்லான் என்று பெயர் மாற்றப்பட்டது.

பள்ளி பணயக்கைதிகளின் நெருக்கடி
------------------------------

பள்ளியில் படுகொலை நடந்த குழந்தைகளின் புகைப்படம்
பெஸ்லானில் நடந்த படுகொலை உலகையே திரும்பிப் பார்க்கச் செய்த சம்பவம் ஆகும். இவ்வூரில் உள்ள பள்ளி ஒன்றில் 2004 செப்டம்பர் 1 ஆம் தேதி அன்று இஸ்லாமிய பயங்கரவாதிகள் செக்சன் போரை முடிவுக்கு கொண்டுவருவதற்காக அநேக பள்ளிக்குழந்தைகளையும் ஆசிரியர்களையும் பணயக்கைதிகளாக பிடித்து வைத்துக்கொண்டனர். அவர்களை மீட்க ரஷ்ய ராணுவம் நடவடிக்கை எடுத்தது. அப்போது நடந்த சண்டையில் பொதுமக்கள் 334 பேரும், குழந்தைகள் 186 பேரும் அநியாயமாக மாண்டுபோனார்கள். பல பயங்கரவாதிகள் கொல்லப்பட்டார்கள், மீதம் இருந்தவர்கள் சிறை செய்யப்பட்டனர்.

பொருளாதாரம்
-----------

ரொஸ்டொவ்-ஆன்-டான் (Rostov-on-Don) என்ற நகருக்கும் பாக்கு (Baku) என்ற நகருக்கும் இடையில் அமைந்துள்ள தொடருந்துத் தடத்தில் அமைந்துள்ள முக்கியத் தொடருந்து சந்திப்பாக உள்ளது இந்நகரம். விளாடிகாவ்கா (Vladikavkaz) நகரையடையும் மற்றொரு தொடருந்துக் கிளைத் தடம் இந்நகரிலிருந்து தொடங்குகிறது. பொருளாதார வசதிமிக்க நகரமாகத் திகழ்கிறது. விவசாயமும், தொழில் துறையும் இந்நகருக்கு வளமை சேர்க்கிறது. 1940ம் ஆண்டு இங்கு சோளம் பதப்படுத்தும் ஆலை ஒன்று அமைக்கப்பட்டுள்ளது.

மக்கள் வகைப்பாடு
----------------

2002 கணக்கின் படி இங்கு ஒசெதெனியர்கள் (Ossetians) - 81.78%, ரஷ்யர்கள் - 13.51% என்ற கணக்கில் வாழ்கிறார்கள்.

கல்வி
-----

இந்நகரில் பல பள்ளிகள் இருந்தாலும் ஐவான் (Ivan), கான்ஸ்டண்டைன் கண்டிஸ் பள்ளி (Constantine kanidis school) என்ற பள்ளிகள் முக்கியமானவையாகும். ஐக்கிய நாடுகளின் அறிவுறுத்தலின் படி கிரீஸ் மற்றும் நார்வே போன்ற நாடுகள் இங்கு உள்ள பள்ளிகளுக்கு விளையாட்டுக்கருவிகள் 2.5 மில்லியன் செலவில் அமைத்துக்கொடுத்துள்ளன.

மேற்கோள்கள்
-----------

1. ↑   ,
2. ↑  "காப்பகப்படுத்தப்பட்ட நகல்". 2016-03-25 அன்று மூலம் பரணிடப்பட்டது. 2013-09-06 அன்று பார்க்கப்பட்டது.
வேற்றுலக வாசிகள் என்ற புதினம் மேரி தப்பன் ரைட் என்பவரால் எழுதப்பட்டது. இது முதலில் தடித்த அட்டையில் 1902 ஆம் ஆண்டு மார்ச் மாதம் வெளியிட்டோர் சார்லஸ் ஸ்கிரிபனர் அன்ட் சொன்ஸ் நிறுவனத்தால் வெளியிடப்பட்டது. தப்பன் ரைட் என்பவரால் வெளியிடப்பட்ட இரண்டாவது புத்தகம், ஆனால் முதல் புதினம், இது ஜூன் 2007ல் எல்.எல்.சி என்ற நிறுவனத்தின் கிஸ்ஸிங்கர் வெளியீடு என்ற குழுமத்தினரால் மறுபதிப்பு செய்யப்பட்டது.

வரவேற்பு
--------

நியூயார்க் டைம்ஸ் பத்திரிக்கையின் மீளாய்வு அறிக்கையின்படி, தற்கால தென்னகத்தின் நிலை சிறப்பாக வரைகலை வடிவில் கொடுக்கப்பட்டுள்ளது. 
நீக்ரோக்கள் படும் துன்பம் மற்றும் அவர்களுடைய அவல நிலை போன்றவை மிகவும் தெளிவாகவும் விரிவாகவும் சித்தரிக்கப்பட்டுள்ளது. நீக்ரோக்கள் மீது வடக்கத்தினர் கொண்டுள்ள பகைமை அவர்களுடனான வன் முரண்பாடுகள் போன்றவை மிகவும் தத்ரூபமாகவும் விளக்கமாகவும் நம் கண்முன் நிறுத்தப்படுகின்றன. மற்றொரு புறம் தென்னகத்தின் எழில்மிகு சவானா புல்வெளிகளின் அழகு சிறப்பான முறையில் வெளிப்படுத்தப்பட்டுள்ளது. இப்புதினத்தின் கரு நீக்ரோக்களின் அவலங்களுக்கும், சவானா புல்வெளிகளின் கவர்ச்சிக்கும் இடையே ஊசலாடுகிறது. வடக்கத்தியர்கள் அறியாத, அழகான, மகிழ்ச்சியற்ற தென்னகத்தை படிப்பவர் அனைவரும் மனதில் நிறுத்துவர்.

புற இணைப்புகள்
--------------

* Google e-text of the novel
* "Mary Tappan Wright's 'Aliens.' - a review in *த நியூயார்க் டைம்ஸ்*, May 17, 1902.
**மூன்றாம் செயவர்மன்** (*Jayavarman III* ) கம்போடியாவை ஆண்ட இரண்டாம் செயவர்மனின் மகனும் வாரிசுமாவான். :103வருங்கால கெமர் அரசரான முதலாம் யசோவர்மன் மூன்றாம் செயவர்மனின் தாத்தாவான உருத்ரவர்மனின் சகோதரருடன் தொடர்புடையவர் என்று கூறப்படுகிறது.   இவனது ஆட்சிக்காலத்தைச் சேர்ந்த சில கோயில்கள் உள்ளன. ஆனால் அவை இவனுக்குச் சொந்தமானவை என்று யாரும் கூறவில்லை. இவன் ஒரு சிறிய கட்டுமானத் திட்டத்தைத் தொடங்கியிருக்கலாம். அது இவனது மகனும் வாரிசுமான முதலாம் இந்திரவர்மனால் மறைக்கப்பட்டது. செயவர்மன் 877இல் ஒரு காட்டு யானையை துரத்திச் செல்லும்போது இறந்தான்.

சான்றுகள்
---------

1. ↑  Coedès, George. *The Indianized States of Southeast Asia*.
2. ↑  Briggs, L. (1951). The Ancient Khmer Empire. Transactions of the American Philosophical Society, 41(1), 61
3. ↑  Higham, *The Civilization of Angkor* p. 59
4. ↑  Briggs, *The Ancient Khmer Empire* p. 97

குறிப்புகள்
-----------

Briggs, Lawrence Palmer. *The Ancient Khmer Empire*. Transactions of the American Philosophical Society, 1951.

* Higham, Charles. *The Civilization of Angkor*. University of California Press, 2001.
**பெஸ்து வரஸ்** (**Bestu Varas**) அறுவடை காலத்தின் துவக்கத்தில், தீபாவளி பண்டிகைக்குப் பின் வரும் வளர்பிறை அன்று குஜராத்தி புத்தாண்டு துவங்குகிறது. ஆனால் இராஜஸ்தானின் மார்வார் பிரதேசத்தின் மார்வாடிகள் தீபாவளி அன்று தங்கள் புத்தாண்டை கொண்டாடுகிறார்கள்.

தொன்ம வரலாறு
------------

பெஸ்து வரஸ் பண்டிகை பகவான் ஸ்ரீ கிருஷ்ணருடன் தொடர்புடையது. இதிகாச, புராணங்களின்படி, பகவான் கிருஷ்ணர் தனது இளமை வாழ்க்கையை விரஜபூமியில் கழித்தார். மேலும் இந்திரனுக்கு அளிக்கப்பட்ட காணிக்கைகள் குறித்து கேள்விகளை எழுப்பினார். இதனால் விரஜபூமி மக்கள் இந்திரனுக்கு காணிக்கை செலுத்துவதை நிறுத்தினர். இதற்கு பழிவாங்கும் விதமாக, இந்திரன் விரஜபூமியில் இடியுடன் கூடிய பலத்த மழை பொழியச் செய்தார். இதனால் ஆயர் குலத்தினரின் உடமைகள் மற்றும் கால்நடைகளுக்கு பேரிழப்பு ஏற்பட்டது. இந்த துன்பங்களுக்கு முடிவு கட்ட, கிருஷ்ணர், கால்நடைகள் மற்றும் யாதவர்களுக்கு தங்குமிடம் வழங்குவதற்காக கோவர்தன் மலையை தனது சுண்டு விரலில் உயர்த்தி, குடையாக பிடித்தார். இது ஏழு நாட்கள் தொடர்ந்தது, எட்டாவது நாளில், இந்திரன் தனது தோல்வியை ஒப்புக்கொண்டு பகவான் கிருஷ்ணருக்கு தலைவணங்கினார். இந்த வழியில், கோவர்தன் மலைக்கு பிரார்த்தனை செய்யும் பாரம்பரியம் தொடங்கியது.

சடங்குகள்
---------

வணிகர்கள் தங்கள் பழைய கணக்குப் புத்தகங்களை மூடிவிட்டு, புதியவற்றைத் திறக்கிறார்கள், இதற்கு ஒரு நாள் முன்னதாக, கணக்குப் புத்தகங்களில் புனிதமான சுவஸ்திகா சின்னத்தை வர்ணம் பூசியும், சுபம் & இலாபம் என்றும் எழுதுகிறார்கள். மக்கள் செல்வத்தின் தெய்வமான இலட்சுமி தேவியையும், கல்வியின் தெய்வமான சரசுவதி தேவியையும் வணங்குகிறார்கள். ஆண்டின் முக்கியத்துவமான இந்த நாள் ஆண்டு முழுவதும் அதிர்ஷ்டத்தையும் லாபத்தையும் தருவதாக நம்பப்படுகிறது. குஜராத்தி புத்தாண்டு கோவர்தன் பூஜையுடன் ஒத்துப்போகிறது.

மேற்கோள்கள்
-----------

1. ↑  Gujarati New Year – Bestu Varas
**கடம்பூர் ராஜு** (Kadambur Raju பிறப்பு: ஆகஸ்டு 20, 1959 ) என்பவர் ஒரு தமிழக அரசியல்வாதியாவார். இவர் தூத்துக்குடி மாவட்டம், கடம்பூர் அருகே உள்ள சிதம்பராபுரத்தில் பிறந்தவர். பி.யூ.சி. படிப்பை முடித்து, பின்னர் ஆசிரியர் பயிற்சி பள்ளியில் இடைநிலை ஆசிரியர் பயிற்சி பெற்றார். பின் அவரது சொந்த ஊரில் உள்ள இந்து தொடக்கப்பள்ளியில் ஆசிரியராக பணியாற்றினார். இவருக்கு இந்திரா காந்தி என்ற மனைவியும், அருண்குமார் என்ற மகனும், காயத்ரி என்ற மகளும் உள்ளனர். ஆசிரியர் வேலையை விட்டு விலகிய இவர் அதிமுகவில் சேர்ந்தார். 2011 ஆம் ஆண்டு சட்டமன்ற தேர்தலில் கோவில்பட்டி தொகுதியில் அ.தி.மு.க சார்பில் போட்டியிட்டு வெற்றி பெற்றார். மீண்டும் 2016 ஆம் ஆண்டு சட்டமன்றத் தேர்தலில் போட்டியிட்டு வென்று தமிழக அமைச்சரவையில் செய்தி மற்றும் விளம்பரத்துறை அமைச்சராக நியமிக்கப்பட்டார்.
 2021 ஆம் ஆண்டில் நடைபெற்ற சட்டமன்றத் தேர்தலில் கோவில்பட்டி தொகுதியில் இருந்து அதிமுக சார்பில் சட்டமன்ற உறுப்பினரானார்.

மேற்கோள்கள்
-----------

1. ↑  "புதிய அமைச்சர்கள் வாழ்க்கை குறிப்பு". தினத்தந்தி. 29 மே 2016. 29 மே 2016 அன்று பார்க்கப்பட்டது.
2. ↑  "ஜெயலலிதா அமைச்சரவையில் இடம்பெற்றுள்ள 13 புதுமுகங்கள் இவர்கள்தான்! Read more at: http://tamil.oneindia.com/news/tamilnadu/jayalalitha-cabinet-has-13-new-faces-254277.html". ஒன் இந்தியா. 21 மே 2016. 29 மே 2016 அன்று பார்க்கப்பட்டது. External link in `|title=` (உதவி)
3. ↑  "16th Assembly Members". Government of Tamil Nadu. 2021-05-07 அன்று பார்க்கப்பட்டது.

வெளியிணைப்புகள்
---------------

* தமிழ்நாட்டு அமைச்சரவைப் பட்டியல்-2016, தமிழ்நாடு அரசு இணையதளம்
**நந்தன் லோகநாதன்** என்பவர் தமிழ் தொலைக்காட்சி மற்றும் திரைப்பட நடிகர் ஆவார். இவர் கலர்ஸ் தமிழ் தொலைக்காட்சியில் வந்தாள் ஸ்ரீதேவி (2018-2019) என்ற தொடரிலும் சித்திரம் பேசுதடி 2 (2019) என்ற திரைப்படத்திலும் நடித்துள்ளார்.

2018 ஆம் ஆண்டில் தி டைம்ஸ் ஆஃப் இந்தியா என்ற இணைய நாளிதழ் வெளியிட்ட தமிழ் தொலைக்காட்சியில் சிறந்த விரும்பத்தக்க 15 நடிகர்கள் பட்டியலில் நந்தன் 14வது இடம் பிடித்துள்ளார் என்பது குறிப்பிடத்தக்கது.

ஆரம்பகால வாழ்க்கை
-----------------

நந்தன் லோகநாதன் செப்டம்பர் 14, 1991 இல் தமிழ்நாட்டில் சென்னையில் லோகநாதன் மற்றும் கனகா ஆகியோருக்கு மகனாக பிறந்தார். சென்னையில் உள்ள சாந்தோம் மேல்நிலைப்பள்ளியில் இடைநிலைக் கல்வி பயிற்று இலயோலாக் கல்லூரி, சென்னையில் இளங்கலை பட்டம் பெற்றார். இவர் பிப்ரவரி 14, 2018 அன்று அனிதா என்ற பெண்ணை திருமணம் செய்து கொண்டார்.

திரைப்பட வாழ்க்கை
-----------------

இவர் 2017ஆம் ஆண்டில் *சாருஜன்* இயக்கிய **லட்சுமி** என்ற குறும் திரைபபடத்தில் நடிகை லட்சுமி பிரியாவுடன் ஜோடியாக நடித்தார். இந்த குறும்படம் பலரால் விமர்சிக்கப்பட்டு வெற்றியும் அடைத்தது. அதை தொடர்ந்து கலர்ஸ் தமிழ் தொலைக்காட்சியில் ஒளிபரப்பான வந்தாள் ஸ்ரீதேவி என்ற தொடரில் சித்தார்த் என்ற கதாபாத்திரத்தில் கதாநாயகனாக நடித்தார். இவர் கட்டம் என்ற திரைப்படத்திலும் நடித்துள்ளார் இந்த படம் விரைவில் திரைக்கு வரவிருக்கின்றது.

2019ஆம் ஆண்டு வெளியான சித்திரம் பேசுதடி 2 என்ற திரைப்படத்தில் *கதிர்* என்ற கதாபாத்திரத்தில் நடித்துள்ளார். அதை தொடர்ந்து நடிகை ராதிகா சரத்குமார் நடித்து மற்றும் தயாரிக்கும் தொடரான சித்தி (பருவம் 2) தொடரிலும் முக்கியாகதாபாத்திரத்தில் நடிக்கின்றார் இந்த தொடர் 2020ஆம் ஆண்டு சன் தொலைக்காட்சியில் ஒளிபரப்பாகவுள்ளது.

தொடர்கள்
--------

|
|  |
| ஆண்டு | தொடர் | கதாபாத்திரம் | அலைவரிசை |
| 2018-2019 | வந்தாள் ஸ்ரீதேவி | சித்தார்த் | கலர்ஸ் தமிழ் |
| 2020-ஒளிபரப்பில் | சித்தி (பருவம் 2) | கவின் | சன் தொலைக்காட்சி |
| 2020-ஒளிபரப்பில் | அன்பேவா | பூமிநாதன் | சன் தொலைக்காட்சி |

திரைப்படம்
----------

|
|  |
| ஆண்டு | திரைப்படம் | கதாபாத்திரம் | குறிப்பு |
| 2017 | லட்சுமி |  | குறும்படம் |
| 2019 | சித்திரம் பேசுதடி 2 | கதிர் |  |
| 2019 | கட்டம் |  | தயாரிப்பில் |

மேற்கோள்கள்
-----------

1. ↑  "Chennai Times 15 Most Desirable Men on Television 2018". *timesofindia.indiatimes.com*.
2. ↑  "I want to be noticed as a natural performer: Nandan". *timesofindia.indiatimes.com*.
3. ↑  "Nandan upbeat about Kattam". *www.newindianexpress.com*.
4. ↑  "'Chithiram Pesuthadi 2' review: Fast and forgettable". *www.thehindu.com*.
**மலக்குடல் இறக்கம்** *(rectal prolapse)* என்பது ஆசனவாயில் உள்ள சுருக்குதசைகளின் *(anal sphincters)* செயலிழப்பால் மலக்குடலோ அல்லது மலக்குடல் கோழைப்படலம் மட்டுமோ வெளியே பிதுங்கிக் கொண்டு நிற்கும் நிலையாகும்.

வகைகள்
------

முழு தடிமன் (full thickness) இறக்கம் - முழ மலக்குடலும் ஆசன வாய் வழி வெளித் தள்ளிக் கொண்டிருக்கும்
கோழைப்படல (mucosal) இறக்கம் - மலக்குடல் கோழைப்படலம் மட்டும் வெளித்தள்ளிக் கொண்டிருக்கும்

காரணங்கள்
---------

இது மலக்குடலை இடத்தில் இருத்தி வைத்திருக்கும் தசைகள் மற்றும் நாண்கள் மற்றும் ஆசனவாய்ச் சுருக்குத்தசைகள் வலுவிழப்பதால் உண்டாகிறது. இதை உண்டாக்கும் கரணியங்களாவன,

* வயோதிகம்
* நெடு நாள் மலச்சிக்கல்
* ஆசனவாய் வழி உடலுறவு கொள்தல் (குதப்புணர்ச்சி)
* நெடுநாள் வயிற்றுப்போக்கு
* கருப்பம் மற்றும் மகப்பேறு
* முந்தைய அறுவை சிகிச்சை
* கக்குவான் இருமல் மற்றும் சில நுரையீரல் நோய்கள்
* மனநோய்கள்

நோய்வரலாறு
----------

ஆரம்பத்தில் மலம் கழித்தல், இருமல் மற்றும் தும்மல் போன்ற வேளைகளில் மட்டும் வெளித்தள்ளும் மலக்குடல் நாளாக நாளாக நிலையாக வெளியே காணப்படும். கோழைப் படலத்தால் உருவாக்கப்படும் கோழையானது தொடையில் பட்டு தோல் அழற்சியை உண்டாக்கும். மேலும் நோயரின் மனதளவில் தாழ்வு மனப்பான்மையை உண்டாக்கும்.

மருத்துவம்
----------

அதிக நார்ச்சத்துள்ள உணவு மற்றும் மலமிளக்கிகள் மூலம் மலச்சிக்கலைக் கட்டுப்படுத்தி ஆரம்பநிலை நோயைக் குணப்படுத்தலாம்.

வயதானோரில் அறுவை சிகிச்சை அவசியமாகிறது. இந்த அறுவை சிகிச்சை வயிறு வழியாகவோ மூலாதாரப் பகுதி *(perineum)* வழியாகவோ செய்யப்படுகிறது.
நந்தமேடு வீரபாண்டீசுவரர் கோயில்
**நந்தமேடு வீரபாண்டீசுவரர் கோயில்** என்பது கரூர் மாவட்டம் நந்தமேட்டில் உள்ள சிவாலயமாகும். இத்தலத்தின் மூலவர் வீரபாண்டீசுவரர் என்றும், அம்பிகை வைராக்கியநாயகி என்றும் அழைக்கப்படுகிறார். இச்சிவாலயத்தில் பிரதோசம் வெகு சிறப்பாக கொண்டாடப்படுகிறது. அத்தினத்தில் பக்தர்களுக்கு கோயிலின் சார்பில் அன்னதானம் வழங்கப்படுகிறது.

சன்னதிகள்
---------

நந்தமேடு வீரபாண்டீசுவரர் கோயில் அமைப்பு
மூலவர் வீரபாண்டீசுவரர் லிங்கவடிவில் கிழக்கு நோக்கி உள்ளார். மூலவரின் இடதுபுறத்தில் வைராக்கியநாயகியின் சிலை அமைந்துள்ளது. வைராக்கியநாயகியின் முன்பு நந்தி வாகனமாக உள்ளது. மூலவரின் கோஸ்டத்தில் நர்த்தன விநாயகர், தட்சணாமூர்த்தி, லிங்கோத்பவர், பிரம்மா, விஷ்ணு துர்க்கை சன்னதிகள் அமைந்துள்ளன.

வெளிச்சுற்றுபிரகாரத்தில் நால்வர் சன்னதியும், கன்னி விநாயகர், வள்ளி தெய்வானை உடனுறை முருகன், சண்டிகேசுவரர் சன்னதியும் உள்ளன. இக்கோயிலின் வடகிழக்கு மூலையில் நவகிரக சன்னதியும், அருகே பைரவர் சன்னதியும் அமைந்துள்ளது. பிரதான வாசலின் இருபுறமும் சூரியன் மற்றும் சந்திரன் சன்னதிகள் உள்ளன. 

மூலவருக்கு எதிரே நந்திசிலையும், பலிபீடமும், கொடிமரமும் உள்ளது. கொடிமரத்தின் முன்னால் கொடிமர பிள்ளையார் அமைந்துள்ளது.

விழாக்கள்
---------

* பிரதோசம்

படத்தொகுப்பு
------------

* கன்னி மூலை விநாயகர் தேங்காய் மாலையுடன் உள்ளார்.கன்னி மூலை விநாயகர் தேங்காய் மாலையுடன் உள்ளார்.
* நந்தமேடு வீரபாண்டீசுவரர் கோயிலின் தட்சணாமூர்த்திநந்தமேடு வீரபாண்டீசுவரர் கோயிலின் தட்சணாமூர்த்தி
* நால்வர் சன்னதிநால்வர் சன்னதி

ஆதாரங்கள்
---------
உலகத் தமிழாராய்ச்சி நிறுவனம் உடன் குழப்பிக் கொள்ளாதீர்கள்.
**உலகத் தமிழாராய்ச்சி மன்றம்** (*International Association of Tamil Research*, **IATR**) என்பது உலகத் தமிழாராய்ச்சி மாநாட்டை நடத்தும், தமிழ் ஆய்வுப் பணிகளை முன்னெடுக்கும் ஓர் அமைப்பு ஆகும். இந்த அமைப்பு 1960களில் "அரசியல் சார்பற்ற கல்விசார் அமைப்பாக பிரான்ஸ் நாட்டின் பாரிஸ் நகரைத் தலைமையிடமாகக் கொண்டு" தொடங்கப்பட்டது.

வரலாறு
------

ஈழத்த்த் தமிழறிஞர் தனிநாயகம் அடிகளார் (1913-1980) உலக அளவில் தமிழாராய்ச்சி மன்றத்தை 1964-ஆம் ஆண்டு தொடங்கினார். இது ஆரம்பிக்கப்பட்டதன் நோக்கம் "உலகம் முழுவதும் தமிழ் ஆய்வை மேற்கொண்டு, சிதறிக் கிடக்கின்ற சிறு நிறுவனங்களின் செயற்பாடுகளை ஊக்கப்படுத்துதல், தமிழ்நாட்டுக்கும், தமிழ் மொழிக்கும் பொதுவானவற்றைப் பரிமாற்றம் செய்து கொள்ளுதல், பிறநாடுகளின் பல்கலைக்கழகங்களில் தமிழைப் பாடமாக அமைத்தல், அப்பல்கலைக்கழகப் பேராசிரியர்களைத் தமிழாய்வில் ஈடுபடச் செய்தல், தமிழ்மொழி, தமிழ்க்கலை, தமிழிலக்கியம், தமிழ்ச் சமுதாயம் ஆகியவற்றைப் பற்றி பல்கலைக்கழகத் தொடர்புகளை ஏற்படுத்துதல்" என்பதாகும்.

இந்நோக்கத்திற்கமைவாக, இரண்டாண்டுகட்கு ஒருமுறை பல்வேறு நாடுகளில் உலகத் தமிழ் ஆராய்ச்சி மாநாட்டை நடத்த இம்மன்றம் முடிவு செய்தது. முதல் உலகத் தமிழ் மாநாட்டை 1966-இல் கோலாலம்பூரில் நடத்தியது. தொடர்ந்து சென்னை (1968), பாரிசு (1970), யாழ்ப்பாணம் (1974), மதுரை (1981), கோலாலம்பூர் (1987), மொரீசியசு (1989), தஞ்சாவூர் (1995), கோலாலம்பூர் (2015), சிகாகோ (2019) ஆகிய நகரங்களில் பத்து மாநாடுகள் நடத்தப்பட்டன.

பேராசிரியர் நொபொரு காராசிமா போன்ற உலகத் தமிழ் ஆய்வாளர்களின் விருப்பத்திற்கமைய உலகத்தமிழ் ஆராய்ச்சி மன்றம் 2016-ஆம் ஆண்டில் இந்தியாவில் *World Tamil Research Association* என்ற பெயரில் பதிவு செய்யப்பட்டு, புத்துயிர் பெற்றது.

உலகத் தமிழாராய்ச்சி மாநாடு
--------------------------

முதன்மைக் கட்டுரை: உலகத் தமிழாராய்ச்சி மாநாடு

விமர்சனங்கள்
------------

தமிழ்நாட்டில் நடைபெறும் உலகத் தமிழாராய்ச்சி மாநாடுகள் அரசியல் இலாபங்களுக்காக நடத்தப்படுகின்றன என்றும், அரசியல் தலையீடுகள் மன்றத்தின் கல்விசார் சுதந்திரம் கேள்விக்குறியாக்கின்றது என்றும் விமர்சிக்கப்பட்டுள்ளது.

மேற்கோள்கள்
-----------

1. ↑  தடுமாறி நிற்கும் உலகத் தமிழாராய்ச்சி மன்றம்
2. 1 2 3  தவத்திரு தனி நாயகம் அடிகளாரின் தணியாத தாகம், உலகத் தமிழ் ஆராய்ச்சி மன்றம்
3. ↑  தடுமாறி நிற்கும் உலகத் தமிழாராய்ச்சி மன்றம்

வெளி இணைப்புகள்
---------------

* உலகத் தமிழாராய்ச்சி மன்றத்தின் அதிகாரப்பூர்வ இணையத்தளம்
* உலகத் தமிழாராய்ச்சி மன்ற வெளியீடுகளின் நூற்பட்டியல்